न्यूज 24 ब्यूरो, नई दिल्ली ( 13 सितंबर ): 15 सितंबर से प्रारंभ होने वाले एशिया कप 2018 में भारत और पाकिस्‍तान की टीम को प्रबल दावेदार माना जा रहा है। छह देशों की टीमें इस टूर्नामेंट में भाग ले रही हैं और इसके मुकाबले 15 सितंबर से प्रारंभ होकर 28 सितंबर तक चलेंगे। संयुक्‍त अरब अमीरात (यूएई) के दुबई और अबूधाबी शहर मैचों की मेजबानी करेंगे। छह टीमों को ए और बी ग्रुप में बांटा गया है। ग्रुप ए में जहां भारत, पाकिस्‍तान और हांगकांग की टीमें हैं, वहीं ग्रुप बी में श्रीलंका, बांग्‍लादेश और अफगानिस्‍तान की टीमों को स्‍थान दिया गया है। दोनों ही ग्रुप की शीर्ष दो टीमें सुपर-4 में स्‍थान बनाएंगी जबकि सुपर-4 दौर में शीर्ष दो स्‍थानों पर हरने वाली टीमों के बीच फाइनल मुकाबला खेला जाएगा।